Yunibesiti ya Bokone-Bophirima(YBB) mo teng ga nakwana e tla tlhomela Letswaokgwebo la tlhaolo le lentshwa le le ipopileng la ruri e e amogetsweng ke botlhe ba khansele ka kopano ya Khansele ka 16 Mopitlwe.
Letswaokgwebo la tlhaolo le lentshwa le bopilwe ka mebala ya korporatifi e e tlisiwang ke dikhampase le le motlhala ka mo tlase, boleng jwa letswaokgwebo le sekao sa letswaokgwebo tse gammogo di bopang letswaokgwebo lotlhe.
Tlhabololo ya letswaokgwebo la tlhaolo ke kgala ya bobedi ka mo tseleng ya go bopa Letswaokgwebo morago ga go dira palotlhotlhwa e e tseneletseng magareng a badirimmogo le baithuti ba jaanong le ba kgale go kgona go itsisa le go tlhabolosa Letswaokgwebo le lentshwa.
Dikarabo tsa patlisiso di bontshitse gore diphitlhelelo tsa baithuti ka tse ba ratang go itshwaragantshang le tsone ke gore go ne le dikhoso tse di farologaneng, bophelo jwa baithuti jo bo phelang, dithuto tse di amogelwang mo lefatsheng ka bophara, boleng jwa dithuto le dithuto tse di ka go tlhomamisetsang go go fa bophelo ka go amogela tiro kapa go kgona go itirela. Mo badirimmogong ba YBB ba bontshitse gore diphitlhelelo tsa bone tse ba ratang go itshwaragantshang le tsone ke mesola ya thapo, tikologo e e monate ya go direla, boitumelo jwa mo tirong le go amogelwa ka mo tirong.
Mabaka a tlhokegang a Letswaokgwebo a a tlhaolang a kopantshitswe go bopa kakanyo e e nngwe go tshwara kakanyo e le nngwe ka Letswaokgwebo la tlhaolo le lentshwa le le tsamaisanang le Leano la Setheo. Boleng jwa Letswaokgwebo la YBB bo tlhaotswe mme bo tlhalosediwa ka mabaka a a latelang.
"Go maatlafatsa, Popontshwa le go tlisa diphapaano".
"Boleng jwa Letswaokgwebo ke tlhomamiso ya Letswaokgwebo mo batsayakarolong botlhe. Batsayakarolo botlhe ba tshwanetse go amogela yunibesiti le go itemogela gore yone e a maatlafatsa mme e tlisa popontshwa le diphapaano. Maikaelelo a ke one a re neng re a solofetse go tlisa ka tlhabololo ya Letswaokgwebo le lentshwa" ga tlhalosa Moh. Phumzile Mmope, Mokaedi Khudutamaga wa mabaka a Korporatifi le Kamano.
Dikarabo tsa patlisiso gape di bontshitse gore ga go na kamogelo e e kgolo e e itumedisang ya Letswaokgwebo la jaanong jaana la setheo. Go latela go fetsa tiro ya letswaokgwebofatso, Letswaokgwebo la setheo le bopilwe gape gore le lebagantshiwe le togamaano ya letswaokgwebofatso la bofelo la ruri. Ka go dirisa kakanyo ya letswaokgwebo la jaanong jaana go ne ga oketswa linki e nngwe ya keetane go tlisa kakanyo ya mo gare ya go bontsha setheo sa bophelo, bonngwe, botswerere, popontshwa, maatlafatso gammogo le tirisanommogo ya dikhampase tse tharo. Letswaokgwebo le le ipopileng gape le dumela mme le aga mo godimo ga tekatekanyo ya tlhaolo ya jaanong jaana ya dingwaga tse tharo tse di fetileng.
Go ka lebelela togamaano ya Letswaokgwebo le le amogetsweng le Letswaokgwebo la tlhaolo o ka klika fa (Link: http://www.nwu.ac.za/gov-man/Branding/Branding_strategy. Council.pdf).